เมื่อเดือนพค.มีตุ่มเล็กๆที่ไม่แน่ใจว่าขนคุดหรือว่ายุงกัดก็เลยไปเกาค่ะ ตอนแรกแผลมีขนาดเล็กกว่านี้ แต่ตอนนี้แผลใหญ่ขึ้นมีน้ำสีเหลืองไหลออกมา ควรรักษาหรือทานยาอะไรมั้ยคะ
สวัสดีค่ะ อาการมีตุ่มเล็กๆคล้ายแผลขึ้นดังกล่าวมานั้น อาจจะเป็นตุ่มจากการถูกแมลงกัด แล้วร่างกายมีการตอบสนองขึ้นมาทำให้เกิดการอักเสบ บวม แดง คัน และการไปแกะเกาอาจทำให้เกิดการติดเชื้อแบคทีเรียตามมาได้ สาเหตุอื่นๆเช่น การติดเชื้อราที่ผิวหนัง ผื่นผิวหนังอักเสบชนิดเฉียบพลันหรือกึ่งเฉียบพลันในเบื้องต้น ควรงดการไปแกะเกาบริเวณที่เป็น ใช้น้ำเปล่าสะอาดล้างภายนอก ถ้ามีคราบสีเหลืองๆ ให้ใช้ผ้าก๊อซชุบน้ำเกลือทางการแพทย์หรือน้ำสะอาดเช็ดออกเบาๆได้ ยังไม่ควรใช้ยาใดๆเอง เพื่อป้องกันการดื้อยาหากใช้ยาไม่ตรงกับโรคควรไปพบแพทย์ถ้าตุ่มดังกล่าว ลุกลาม ถลอกเยอะ มีลักษณะเป็นแผลเปิด ปวด บวม แดง ร้อนเยอะซึ่งบ่งบอกว่าอาจมีการติดเชื้อร่วมด้วยได้